ÚRAD VLÁDY SLOVENSKEJ REPUBLIKY
                Sekcia vládnej legislatívy

  Na rokovanie vlády SR
								   dňa 5. juna 2002
								  K materiálu č.:4174  /2002
								  K bodu č.12

STANOVISKO

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 243/2001 Z.z., ktorým sa ustanovujú podrobnosti o technických požiadavkách a postupoch posudzovania zhody na námorné vybavenie

I

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 243/2001 Z.z., ktorým sa ustanovujú podrobnosti o technických požiadavkách a postupoch posudzovania zhody na námorné vybavenie predkladá na rokovanie  vlády Slovenskej republiky  predseda Úradu pre normalizáciu, metrológiu a skúšobníctvo SR D. Podhorský, po jeho prerokovaní v Legislatívnej rade vlády SR.

   II

Predmetným nariadením sa do slovenského právneho poriadku transponuje Smernica č. 96/98/ES Európskeho parlamentu a Rady z 20. decembra 1996 o vybavení námorných lodí. Návrh nariadenia vychádza z požiadaviek a princípov obchodovania medzi Slovenskou republikou a štátmi Európskej únie; požiadaviek, ktoré musí Slovenská republiky spĺňať ako člen svetovej obchodnej organizácie, ako aj záväzkov, ktoré Slovenskej republike vyplývajú z Európskej dohody o pridružení.
Nariadenie vlády vytvorí slovenským exportérom podmienky rovnakého vstupu na zahraničný trh a konštituuje nástroje podmieňujúce úspešný vývoz do  Európskej únie, Európskeho združenia voľného obchodu a v rámci TBT WTO aj do celého sveta.

	Nariadenie vlády nebude mať negatívny dopad  na štátny rozpočet.
III

 Legislatívna rada vlády prerokovala predložený návrh  natriadenia vlády na svojom zasadnutí 14. mája 2002. Odporučila návrh schváliť, s tým, aby na rokovanie vlády bolo predložené nové znenie návrhu, v ktorom budú zapracované jej pripomienky.

IV

	Sekcia vládnej legislatívy Úradu vlády SR konštatuje, že v predloženom novom znení  návrhu  sú zapracované pripomienky legislatívnej rady (5 pripomienok ).
	Sekcia vládnej legislatívy Úradu vlády SR odporúča   návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 243/2001 Z.z., ktorým sa ustanovujú podrobnosti o technických požiadavkách a postupoch posudzovania zhody na námorné vybavenie v predloženom znení  s c h v á l i ť.

Bratislava 29. mája 2002
Vypracovala: A. Hyžová

          Štefan G r m a n
									generálny riaditeľ
								     sekcie vládnej legislatívy